Glem nu Emil Tellerup
Emil var elsket af Red Support, men vi skal videre.
Vi kan ikke bruge dem der ikke er her til noget, og en af dem der ikke er her, er Emil Tellerup. Det er da ærgerligt at en af vore dygtige målmænd er væk, men skal vi ikke bare se at komme videre og bruge vores fokus på dem vi har.
Salget af keeperen var nok en nødvendighed for at få økonomien til at hænge sammen. Og netop økonomien er vigtigere end alt andet. TMT er vigtigere end Emil og nu har vi Christian Trans, Dennis Klinge og Henk Muus Meyer. Sidstnævnte har vist gode takter og leverede faktisk en ganske fin præstation mod SønderjyskE i tirsdags.
Desuden, så tænk lige tilbage på de to oprykningskampe mod Nordsjælland. Da det virkelig gjaldt, hvem viste så klassen? Det gjorde Christian Trans, og han har vist det mange gange. Nu hvor han skal være det klare første valg, er vi i Red Support ikke et øjeblik i tvivl om at Christian bliver endnu bedre. Christian har måske ikke Emils topniveau endnu, men har et langt højere bundniveau, så vi er ikke bekymrede.